./data/phi0474/phi031/phi0474.phi031.perseus-lat2.xml
Clodi telis et ex cruentis eius manibus effugi! ex quibus si me non vel mea vel rei publicae fortuna servasset, quis tandem de interitu meo quaestionem tulisset? sed stulti sumus qui Drusum, qui Africanum, Pompeium, nosmet ipsos cum P  Clodio conferre audeamus  tolerabilia fuerunt illa: P  Clodi mortem aequo animo ferre nemo potest  luget senatus, maeret equester ordo, tota civitas confecta senio est, squalent municipia, adflictantur coloniae, agri denique ipsi tam beneficum, tam salutarem, tam mansuetum civem desiderant